น้ำมัน WTI บวก 29 เซนต์ หลังโอเปกปฏิเสธข่าวเตรียมเจรจารัสเซียเพื่อลดการผลิต
น้ำมัน WTI บวกเพียง 29 เซนต์ หลังโอเปกปฏิเสธข่าวเตรียมเจรจารัสเซียเพื่อลดการผลิต
29 ม.ค. 2559

ผู้สื่อข่าวรายงานว่า สัญญาน้ำมันดิบ WTI ซึ่งมีการซื้อขายทางระบบอิเล็กทรอนิกในตลาดเอเชีย ปรับตัวขึ้นเล็กน้อยในช่วงเช้านี้ โดยราคาน้ำมันได้รับแรงกดดันเนื่องจากนักลงทุนระมัดระวังการซื้อขาย หลังจากเจ้าหน้าที่จากกลุ่มประเทศผู้ส่งออกน้ำมัน (โอเปก) ได้ปฏิเสธรายงานข่าวที่ว่า โอเปกวางแผนที่จะจัดการประชุมร่วมกับรัสเซียเพื่อหารือเกี่ยวกับการลดกำลังการผลิต
เมื่อเวลาประมาณ 10.30 น.ตามเวลาไทยในวันนี้ สัญญาน้ำมันดิบ WTI ส่งมอบเดือนมี.ค.ขยับขึ้น 29 เซนต์ แตะที่ 33.51 ดอลลาร์/บาร์เรล